ᱥᱚᱨᱢᱤᱞᱟ ᱢᱩᱠᱮᱨᱡᱤ

ᱥᱚᱨᱢᱤᱞᱟ ᱢᱩᱠᱮᱨᱡᱤ ᱫᱚ ᱢᱤᱫ ᱳᱰᱤᱥᱤ ᱮᱱᱮᱡ ᱱᱟᱪᱚᱱᱤᱭᱟᱹ ᱟᱨ ᱮᱱᱮᱡ ᱵᱚᱦᱚᱨ ᱞᱟᱹᱱᱟᱹᱭ ᱤᱡ ᱠᱟᱱᱟᱭ ᱾ ᱩᱱᱤᱫᱚ ᱳᱰᱤᱥᱤ ᱮᱱᱮᱡ ᱜᱩᱨᱩ ᱠᱮᱲᱩᱪᱚᱨᱚᱬ ᱢᱳᱦᱟᱯᱟᱛᱨᱚ ᱴᱷᱮᱱ ᱠᱷᱚᱱ ᱮᱱᱮᱡ ᱮ ᱪᱮᱫ ᱞᱮᱱᱟ ᱾ ᱥᱚᱨᱢᱤᱞᱟ ᱫᱚ ᱒᱐᱐᱔ ᱥᱟᱞ ᱨᱮ ᱵᱮᱸᱜᱟᱞᱩᱨ ᱨᱮ ᱥᱚᱱᱡᱚᱲᱤ ᱮᱱᱮᱡ ᱟᱠᱷᱽᱲᱟᱭ ᱵᱮᱱᱟᱣ ᱞᱮᱜᱼᱟ ᱾ ᱟᱡ ᱫᱚ ᱚᱱᱟ ᱟᱠᱷᱽᱲᱟ ᱨᱮ ᱱᱟᱪᱚᱱᱤᱭᱟᱹ ᱠᱚ ᱮᱱᱮᱡ ᱵᱚᱦᱚᱨ ᱰᱟᱦᱟᱨ ᱮ ᱞᱟᱹᱭ ᱟᱠᱚᱣᱟ ᱾ ᱥᱚᱨᱢᱤᱞᱟ ᱫᱚ ᱢᱟᱦᱟᱨᱤ ᱥᱚᱢᱢᱟᱱ ᱥᱟᱠᱟᱢ ᱮ ᱧᱟᱢ ᱟᱠᱟᱜᱼᱟ ᱾

ᱜᱤᱫᱽᱨᱟᱹ ᱡᱤᱭᱚᱱ ᱟᱨ ᱥᱮᱪᱮᱫ

᱑᱖ ᱥᱟᱞ ᱩᱢᱮᱨ ᱠᱷᱚᱱ ᱜᱮ ᱥᱚᱨᱢᱤᱞᱟ ᱫᱚ ᱯᱨᱚᱠᱨᱤᱛᱤ ᱧᱩᱛᱩᱢ ᱢᱟᱲᱟᱝ ᱵᱟᱰᱚᱦᱤ ᱞᱮᱠᱟᱛᱮ ᱨᱚᱵᱤᱱᱫᱨᱚᱱᱟᱛᱷ ᱴᱟᱜᱳᱨ ᱟᱭ ᱜᱟᱭᱟᱱ ᱮᱱᱮᱡ  ᱪᱟᱱᱫᱚᱞᱤᱠᱟ ᱨᱮ ᱨᱚᱵᱤᱱᱫᱨᱚᱱᱟᱛᱷ ᱴᱟᱜᱳᱨ ᱟᱜ ᱡᱟᱱᱟᱢ ᱢᱟᱦᱟ ᱯᱟᱨᱟᱵᱽᱨᱮ ᱮᱱᱮᱡ ᱞᱮᱜᱼᱟ ᱾ ᱚᱱᱟ ᱮᱱᱮᱡ ᱨᱮ ᱧᱮᱧᱮᱞᱤᱭᱟᱹ ᱠᱚ ᱟᱡᱟᱜ ᱞᱩᱦᱩᱠ ᱧᱮᱞᱛᱮ ᱟᱹᱰᱤ ᱠᱚ ᱥᱟᱨᱦᱟᱣ ᱠᱮᱫᱮᱭᱟ ᱾ ᱳᱰᱤᱥᱤ ᱮᱱᱮᱡ ᱫᱚ ᱑᱙᱘᱔ ᱥᱟᱞ ᱨᱮ ᱜᱩᱨᱩ ᱠᱮᱲᱩᱪᱚᱨᱚᱬ ᱢᱳᱦᱟᱯᱟᱛᱨᱚᱴᱷᱮᱱ ᱠᱷᱚᱱ ᱮ ᱪᱮᱫ ᱞᱮᱱᱟ ᱾ ᱢᱮᱞᱟᱝᱠᱤ ᱨᱮ ᱨᱚᱲ ᱟᱨ ᱦᱚᱲᱢᱚ ᱞᱟᱲᱟᱣ ᱥᱮᱪᱮᱫ ᱫᱚ ᱜᱩᱨᱩᱦᱤ ᱥᱨᱤᱢᱚᱛᱤ ᱠᱟᱲᱟᱱᱤᱫᱷᱤ ᱱᱟᱨᱟᱭᱚᱱ ᱴᱷᱮᱱ ᱠᱷᱚᱱ ᱮ ᱪᱮᱫ ᱞᱮᱱᱟ ᱟᱨ ᱥᱨᱤᱢᱚᱛᱤ ᱥᱚᱸᱡᱩᱠᱛᱟ ᱯᱟᱬᱤᱜᱨᱟᱦᱤ ᱛᱟᱹᱨᱤᱨᱮ ᱮᱱᱮᱡ ᱟᱠᱷᱽᱲᱟ ᱛᱮ ᱥᱮᱱ ᱞᱮᱱᱟ ᱾

ᱠᱟᱹᱢᱤ

᱒᱐᱐᱐ ᱥᱟᱞ ᱨᱮ ᱥᱚᱨᱢᱤᱞᱟ ᱫᱚ ᱴᱟᱠᱟ ᱠᱟᱩᱰᱤ ᱜᱚᱲᱚ ᱥᱚᱯᱚᱦᱚᱫ ᱢᱤᱪᱤᱜᱟᱱ ᱡᱮᱜᱮᱛᱟᱹᱨᱤ ᱵᱤᱨᱫᱟᱹᱜᱟᱲ ᱠᱷᱚᱱ ᱮ ᱧᱟᱢ ᱞᱮᱜᱼᱟ ᱾ ᱢᱮᱞᱟᱝᱠᱤ ᱨᱮ ᱪᱚᱨᱚᱠ ᱮᱱᱮᱡ, ᱞᱩᱦᱩᱠ ᱟᱨ ᱡᱟᱸᱜᱟ ᱦᱚᱲᱢᱚ ᱦᱤᱞᱟᱹᱣᱪᱮᱫᱚᱜ ᱞᱟᱹᱜᱤᱫ ᱠᱚ ᱮᱢᱟ ᱫᱮ ᱛᱟᱦᱮᱱ ᱾ 
ᱵᱷᱟᱨᱚᱛ ᱫᱤᱥᱚᱢ ᱞᱟᱹᱭ ᱞᱟᱠᱪᱟᱨ ᱡᱚᱱᱚᱲᱟᱣ ᱟᱠᱷᱽᱲᱟ ᱦᱚᱛᱮᱛᱮ ᱥᱟᱺᱜᱤᱧ ᱧᱮᱞᱮᱞᱚᱢ ᱞᱟᱹᱜᱤᱫ ᱯᱩᱭᱞᱩ ᱫᱷᱟᱹᱲ ᱵᱟᱰᱚᱦᱤᱭᱟᱹᱮᱠᱟᱛᱮ ᱥᱚᱨᱢᱤᱞᱟ ᱫᱚᱭ ᱵᱟᱪᱷᱚᱱ ᱟᱠᱟᱱᱟ ᱾ ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱟᱭᱢᱟ ᱮᱱᱮᱡ ᱯᱟᱨᱟᱵᱽ ᱠᱚᱨᱮᱱᱟᱜ ᱮᱱᱮᱡ ᱢᱮᱞᱟᱝᱠᱤ ᱨᱮ ᱮᱱᱮᱡ ᱟᱠᱟᱜ ᱟᱭ ᱾ ᱯᱷᱩᱡᱤ, ᱢᱟᱞᱟᱭᱮᱥᱤᱭᱟ, ᱚᱥᱴᱨᱮᱞᱤᱭᱟ, ᱱᱤᱭᱩᱡᱤᱞᱟᱱᱰ ᱟᱢᱮᱨᱤᱠᱟ ᱤᱴᱟᱞᱤ ᱤᱱᱰᱳᱱᱮᱥᱤᱭᱟ, ᱟᱨ ᱟᱨᱚᱵ ᱞᱮᱠᱟᱱ ᱵᱟᱦᱮᱨᱮ ᱫᱤᱥᱚᱢ ᱠᱚᱨᱮ ᱦᱚᱸ ᱮᱱᱮᱡ ᱮ ᱩᱫᱩᱜ ᱟᱠᱟᱜᱼᱟ ᱾
᱒᱐᱐᱔ ᱥᱟᱞ ᱨᱮ ᱵᱮᱸᱜᱟᱞᱩᱨ ᱨᱮ ᱥᱚᱱᱡᱚᱲᱤ ᱳᱰᱤᱥᱤ ᱮᱱᱮᱡ ᱟᱠᱷᱽᱲᱟᱭ ᱵᱮᱱᱟᱣ ᱠᱟᱛᱮ ᱵᱷᱟᱨᱚᱛ ᱥᱟᱨᱠᱟᱨ ᱟᱜ ᱞᱟᱹᱭ ᱞᱟᱠᱪᱟᱨ ᱢᱚᱱᱛᱨᱟᱲᱚᱭ ᱯᱟᱦᱴᱟ ᱠᱷᱚᱱ ᱜᱚᱲᱚ ᱥᱚᱯᱚᱦᱚᱫ ᱮ ᱧᱟᱢ ᱞᱮᱜᱼᱟ ᱾ ᱮᱱᱮᱡ ᱯᱟᱥᱱᱟᱣ ᱞᱟᱹᱜᱤᱫ ᱚᱱᱟ ᱟᱠᱷᱽᱲᱟ ᱛᱟᱭ ᱫᱚ ᱥᱟᱨᱠᱟᱨᱤ ᱴᱟᱠᱟ ᱠᱟᱩᱰᱤ ᱜᱚᱲᱚ ᱥᱚᱯᱚᱦᱚᱫ ᱛᱮ ᱫᱤᱥᱚᱢ ᱟᱨ ᱫᱤᱥᱚᱢ ᱵᱟᱦᱮᱨᱮ ᱠᱚᱨᱮ ᱮᱱᱮᱡ ᱠᱚ ᱩᱫᱩᱜ ᱥᱚᱫᱚᱨ ᱟᱠᱟᱜᱼᱟ ᱾ ᱱᱮᱛᱟᱨ ᱦᱚᱸ ᱵᱮᱸᱜᱟᱞᱩᱨ ᱨᱮ ᱯᱨᱚᱵᱟᱦᱚ  ᱧᱩᱛᱩᱢ ᱠᱟᱛᱮ ᱳᱰᱤᱥᱤ ᱮᱱᱮᱡ ᱠᱚ ᱩᱫᱩᱜ ᱥᱚᱫᱚᱨ ᱮᱜᱼᱟ ᱾  ᱱᱮᱛᱟᱨ ᱜᱮ ᱥᱳᱠᱥᱢᱟ ᱧᱩᱛᱩᱢ ᱳᱰᱤᱥᱤ ᱮᱱᱮᱡ ᱠᱚ ᱩᱫᱩᱜ ᱟᱠᱟᱜᱼᱟ ᱾ ᱚᱱᱟᱫᱚ ᱠᱟᱱᱱᱟᱰᱟ ᱠᱟᱦᱱᱤ ᱵᱟᱦᱟᱜ ᱠᱟᱱ ᱫᱟᱨᱮ ᱠᱷᱚᱱ ᱯᱟᱨᱥᱟᱞ ᱟᱠᱟᱱᱟ ᱾ ᱚᱱᱟ ᱨᱮᱱᱤᱡ ᱚᱱᱚᱞᱤᱭᱟᱹ ᱫᱚ ᱮ.ᱠᱮ. ᱨᱟᱢᱟᱱᱩᱡᱚᱱ

ᱥᱤᱨᱯᱷᱟᱹ

ᱢᱩᱢᱵᱟᱹᱤ ᱨᱮᱱᱟᱜ ᱥᱤᱱᱜᱟᱨ ᱥᱚᱢᱵᱟᱫᱽ ᱯᱟᱦᱴᱟ ᱠᱷᱚᱱ ᱥᱤᱸᱜᱟᱨ ᱢᱚᱬᱤ, ᱠᱚᱨᱱᱟᱴᱚᱠᱚ ᱯᱚᱱᱚᱛ ᱨᱮᱱᱟᱜ ᱠᱚᱲᱟ ᱜᱚᱳᱨᱚᱵ, ᱠᱳᱞᱠᱟᱛᱟ ᱨᱮᱱᱟᱜ ᱥᱤᱨᱳᱱᱟᱢᱚ ᱟᱨ ᱵᱩᱨᱩ ᱯᱚᱸᱠᱚᱡ ᱪᱚᱨᱚᱱ ᱫᱟᱥ ᱟᱠᱷᱽᱲᱟ ᱯᱟᱦᱴᱟ ᱠᱷᱚᱱ ᱢᱟᱦᱟᱨᱤ ᱞᱮᱠᱟᱱ ᱥᱚᱢᱢᱟᱱ ᱥᱟᱠᱟᱢ ᱮ ᱧᱟᱢ ᱟᱠᱟᱜᱼᱟ ᱾
ᱥᱟᱹᱠᱷᱭᱟᱹᱛ